जागरण संवाददाता, बहादुरगढ़ :

गाव छारा में योगदानी आजाद सेवा सहयोग समिति के बैनर तले करीब 250 युवा परिवार समेत हिंदू से इस्लाम धर्म परिवर्तन करने की तैयारी कर रहे है। धर्म परिवर्तन करने के लिए बुधवार को गाव की चौधरी वाली चौपाल में बैठक होगी, जिसमें 27 मार्च को प्रस्तावित धर्म परिवर्तन को लेकर बैठक की जाएगी। संगठन में शामिल युवाओं ने कुछ दिन पहले धर्म परिवर्तन के कार्यक्रम के दौरान सुरक्षा प्रदान करने के लिए पुलिस अधीक्षक झज्जार को एक ज्ञापन भी दिया है। धर्म परिवर्तन करने वाले युवाओं में पुलिस और प्रशासन के प्रति गहरा रोष है। युवाओं का आरोप है कि जाट आरक्षण आदोलन में शातिपूर्वक धरने पर बैठे गाव के कुछ युवाओं को जबरन पुलिस ने गिरफ्तार कर लिया और उनके साथ ज्यादती की जा रही है। निर्दाेष युवाओं को बेवजह फंसाया जा रहा है। 36 बिरादरियों के समाज में जाटों को अलग-थलग करने का गुस्सा भी युवाओं में है। यहीं वजह है कि छारा गाव में योगदानी आजाद सेवा सहयोग समीति से जुडे़ सैंकड़ों युवाओं ने धर्म परिवर्तन करने की ठान ली है। इसके लिए गुड़गाव के एक मौलवी से युवाओं ने 27 मार्च का समय भी ले लिया है। इस्लाम से जुड़ी पुस्तकें भी इन युवाओं के पास पहुंच गई हैं।

योगदानी आजाद सेवा सहयोग समिति के संस्थापक मोहिंद्र का कहना है कि पुलिस और प्रशासन की ज्यादतियों के कारण ये फैसला लेना पड़ा है। उन्होंने कहा कि सात से आठ गावों के युवा अपने परिवार समेत धर्म परिवर्तन में शामिल होगे। धर्म परिवर्तन से पहले बुधवार को गाव की चौपाल में सैंकड़ों युवा इकठ्ठे भी होंगे। उन्होंने बताया कि धर्म परिवर्तन करने वालों में ज्यादातर परिवार जाटों के होंगे लेकिन इससे अलग भी समिति से जुड़े दूसरी जातियों के युवा भी धर्म परिवर्तन करेंगे। उन्होंने बताया कि जाट आरक्षण आदोलन में शातिपूर्वक धरने पर बैठे युवाओं को धरने से उठाया गया और उन्हें गलत मुकद्दमों में फंसाकर गिरफ्तार कर रखा है। गुस्साए युवाओं का कहना है कि पुलिस प्रशासन के साथ सरकार के प्रतिनिधियों से भी इस बारे में बातें हुई लेकिन आश्वासन के अलावा उन्हें कोई राहत नही मिली। ऊपर से समाज में जाटों को 35 बिरादरी के नाम पर अकेला कर दिया गया। इनका कहना है कि 36 बिरादरी के समाज में जाटों को 35 और एक में बाटा जा रहा है जबकि इस्लाम धर्म में ऐसा नहीं होता। युवाओं का कहना है कि वे ना केवल इस्लाम धर्म स्वीकार करेंगे बल्कि उसका जोर-शोर से प्रचार भी करेंगे ताकि और युवा भी परिवार समेत इस्लाम में आ सकें। योगदानी आजाद सेवा सहयोग समिति ने धर्म परिवर्तन के लिए 27 मार्च का समय तय किया है। गाव की चौधरियों वाली चौपाल में धर्म परिवर्तन किया जाएगा और इस कार्यक्रम में सुरक्षा की माग को लेकर युवाओं ने पुलिस अधिक्षक को पत्र भी लिख दिया है। लेकिन पुलिस और प्रशासन की और से अब तक इन युवाओं से इस बाबत कोई संपर्क भी नहीं किया है।

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस